У Вікіпедыі ёсць артыкулы пра іншых асоб з прозвішчам Друян.
**Леанід Ібрагімавіч Друян** (нар. 1944, Каменец) — беларускі ўрач-пульманолаг. Кандыдат медыцынскіх навук (1974), дацэнт. Заслужаны ўрач Рэспублікі Беларусь (2001).

Біяграфія
---------

### Паходжанне і дзяцінства

Нарадзіўся ў сям’і партызанскага ўрача Ібрагіма Друяна і яго жонкі Марыі Лявонцьеўны, партызанскай медыцынскай сястры, ў ліпені 1944, калі яго бацькі з групай былых партызанаў былі адпраўлены ў Камянецкі раён для аднаўлення разбуранай гаспадаркі. Па дарозе вырашана было заначаваць у адной з вёсак, дзе засталося некалькі хат, але яшчэ ў дарозе пачаліся роды, якія прыняў сам малады бацька.

З 1952 года сям’я пераехала з Камянецкага раёна ў Гомель. Леанід вучыўся ў школе № 2, дзе і пазнаёміўся з будучай жонкай Ганнай.

### Прафесійная дзейнасць

Скончыў Мінскі медыцынскі інстытут, пасля якога Л. Друян служыў ва Узброеных сілах СССР. Там лейтэнант Друян абагульніў клінічныя назіранні па купіраванні прыступаў параксізмальнай тахікардыі ў палявых умовах. Намаганні афіцэра заўважылі і ўзнагародзілі медалём «За воінскую доблесць», а яго даследаванні апублікавалі ў «Ваенна-медыцынскім часопісе».

Пасля заканчэння аспірантуры абараніў кандыдацкую дысертацыю «Рэаграфічны  (руск.) (бел. метад даследавання ў ацэнцы кравазвароту і дыхання ў хворых вострай пнеўманіяй».

Заняў пасаду старшага выкладчыка, а пазней — загадчыка кафедры медыцынскай падрыхтоўкі Гомельскага кааператыўнага інстытута. У той жа самы час працаваў па сумяшчальніцтве лекарам-тэрапеўтам ў шпіталі.

Вышэйшая атэстацыйная камісія СССР прысвоіла яму навуковае званне дацэнт, а міністр аховы здароўя СССР узнагародзіў значком «Выдатнік аховы здароўя».

З 1990 года Л. Друян стаў галоўным урачом Гомельскага абласнога шпіталя інвалідаў Айчыннай вайны, які некалі 20 гадоў узначальваў яго бацька. З прыходам Леаніда Ібрагімавіча шпіталь стаў інтэнсіўна развівацца, былі пабудаваны новыя карпусы, адчынены новыя аддзяленні і кабінеты. Пры ім — у 2006 годзе — 2006 — шпіталь стаў срэбным прызёрам міжнароднага конкурсу сярод шпіталёў СНД.

Сям’я
-----

* жонка Ганна Іванаўна Друян — урач-лабарант і кіраўнік хімічнай лабараторыі Гомельскай абласной санітарна-эпідэміялагічнай станцыі
	+ сын Аляксандр (нар. 1974) — урач-рэаніматолаг, арганізатар аховы здароўя
	+ сын Андрэй (нар. 1968) — эканаміст, бізнесмен, кандыдат эканамічных навук

Навуковая дзейнасць
-------------------

Леанід Друян — аўтар дзесяткаў навуковых і метадычных работ, апублікаваных у беларускіх і замежных выданнях. Так, «Вышэйшая школа» ў 1992 годзе выпусціла яго кнігу «Кароткі тэрміналагічны слоўнік для медыцынскіх сясцёр», дзе медыцынскія тэрміны ўпершыню выкладзены на беларускай мове.

Грамадская дзейнасць
--------------------

Быў дэпутатам Гомельскага абласнога Савета дэпутатаў 24-га склікання, старшынёй Гомельскага аддзялення Беларускай асацыяцыі ўрачоў-арганізатараў аховы здароўя, членам прэзідыума Гомельскага абкама прафсаюза работнікаў аховы здароўя, членам вучонага савета Гомельскага медыцынскага універсітэта, членам прэзідыума абласной ветэранскай арганізацыі.

Зноскі
------

1. 1 2
2. ↑  Уладзімір Пернікаў. Партызанскае вяселле, або Дынастыя чулых сэрцаў.
3. 1 2 3 4 5 6 7  Два века медицинской практики: как живёт гомельская семейная династия Друян  (руск.)
4. ↑  Семья Друян: 180 лет на боевом посту Архівавана 14 студзеня 2020.  (руск.)
5. 1 2  Друяны (дынастыя/сям’я)
6. ↑  Леонид Ибрагимович Друян (к 60-летию со дня рождения) // Здравоохранение. — 2004. — № 8. — С. 59.

|  |  |
| --- | --- |
| ⚙️   Нарматыўны кантроль | ЗЭКББ: SEK-286675 |